Diari Oficial de la Generalitat Valenciana


Sumari del DOGV 9721, del 09-11-2023 (2023/11811)

Proposta de Resolució de 1 de novembre de 2023, de denegació d'ajudes 2023 dirigides a l'impuls al turisme responsable i la lluita contra l'intrusisme en els allotjaments turístics de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9721

Data del DOGV
:   09-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11757


Data del document
:   01-11-2023

Organisme emissor
:   Turisme Comunitat Valenciana

Tipus de document
:   Anunci

Anàlisi jurídica

 Descriptors 

:   * Turisme Comunitat Valenciana

Proposta de Resolució de 1 de novembre de 2023, de denegació d'ajudes 2023 dirigides a l'impuls al turisme responsable i la lluita contra l'intrusisme en els allotjaments turístics de la Comunitat Valenciana. [2023/11818]  
Antecedents de fet  
Primer. Per la Resolució de 9 de maig de 2023, del president de Turisme Comunitat Valenciana, per la qual es convoquen les ajudes per a l'any 2023 dirigides a l'impuls al turisme responsable i la lluita contra l'intrusisme en els allotjaments turístics de la Comunitat Valenciana, publicada en el Diari Oficial de la Generalitat Valenciana núm. 9594 del dia 12 de maig de 2023, ajudes emmarcades en el programa que es detalla en l'annex I de la referida resolució i que a continuació s'indica:  
  
Programa: Impuls al turisme responsable i la lluita contra l'intrusisme en els allotjaments turístics de la Comunitat Valenciana, amb una consignació de 350.000,00 euros amb càrrec a la línia pressupostària S0784000, «Impuls al turisme responsable i lluita contra l'intrusisme en els allotjaments turístics», del capítol IV, del pressupost de Turisme Comunitat Valenciana per a l'exercici 2023.  
Segon. Amb diferents dates van tindre entrada en Turisme Comunitat Valenciana les sol·licituds acollides al programa d'ajudes mencionat, sol·licituds que han donat lloc a la instrucció dels expedients esmentats en el document annex a la present proposta de resolució.  
Tercer. D'acord amb el que s'estableix en l'article 11.5 de la resolució de convocatòria, la comissió d'avaluació d'ajudes es va reunir en sessió de data 13 de setembre de 2023, i va adoptar, entre altres, el següent acord:  
«6é. Dictada la resolució favorable, es procedirà a dictar la proposta de denegació per als sol·licitants que figuren en l'annex a aquesta acta, expedients amb puntuació inferior a 10 punts i, el motiu de denegació dels quals serà la falta de consignació pressupostària en el subprograma 333, Impuls turisme responsable i lluita intrusisme, del capítol IV del pressupost 2023 de l'Àrea de Competitivitat Turística de Turisme Comunitat Valenciana, proposta que estarà precedida d'una certificació de la directora de Turisme Comunitat Valenciana sobre el crèdit existent en el subprograma, motivant amb això la insuficiència pressupostària per a atendre aquests sol·licituds.»  
Quart. Amb data 10 d'octubre de 2023 la presidenta de Turisme Comunitat Valenciana ha resolt favorablement les sol·licituds proposades i amb data 25 d'octubre de 2023 ha emés la certificació sobre el disponible resultant, després de la resolució favorable, en el programa esmentat en l'antecedent de fet primer a aquesta proposta de resolució; aquest disponible és insuficient per a dotar de consignació la resta de sol·licituds informades en el mencionat programa de ajuda corresponent a la convocatòria 2023.  
Cinqué. S'esmenten en el document annex a la present proposta els sol·licitants per als quals es proposa la no concessió de l'ajuda sol·licitada per falta de consignació pressupostària en el programa.  
  
Fonaments de dret  
Primer. La Resolució de 9 de maig de 2023, del president de Turisme Comunitat Valenciana, per la qual es convoquen les ajudes per a l'any 2023 de Turisme Comunitat Valenciana, dirigides a l'impuls al turisme responsable i la lluita contra l'intrusisme en els allotjaments turístics de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, decret modificat pel Decret 6/2023, de 26 d'abril, del president de la Generalitat; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
  
Segon. La competència per a dictar la present proposta l'ostenta la directora de Turisme Comunitat Valenciana, d'acord amb el que s'estableix en apartat 2, lletra e), de l'article 33 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'estableix en l'article 11.5 de la Resolució de 9 de maig de 2023 esmentada en el fonament primer.  
En data 22 de setembre de 2023, la directora de Turisme Comunitat Valenciana presenta un escrit d'abstenció, respecte de les ajudes convocades per la Resolució de 9 de maig de 2023 esmentades en l'antecedent de fet primer.  
Mitjançant la Resolució de 22 de setembre de 2023, la presidenta de Turisme Comunitat Valenciana accepta l'abstenció i acorda l'avocació per a l'emissió de la proposta de concessió o denegació de les ajudes esmentades en la persona titular de la Secretaria Autonòmica de Turisme Comunitat Valenciana, en la seua condició de presidenta d'aquesta entitat, en virtut del Decret 7/2020, de 17 de gener, del Consell, publicat en el DOGV núm. 8728 de 29.01.2020, de regulació dels òrgans per a la coordinació de l'acció turística i de l'organisme públic per a la gestió de la política turística.  
Tercer. Posteriorment, l'apartat 2 de l'article 128 del Decret 163/2023, de 29 de setembre, del Consell, de modificació del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, publicat en el DOGV núm. 9696 de 3 d'octubre de 2023, estableix que «La persona titular de la Conselleria d'Innovació, Indústria, Comerç i Turisme ostentarà la presidència de Turisme Comunitat Valenciana.»  
  
Quart. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada persona interessada.  
  
  
Vistos els anteriors antecedents de fet i fonaments de dret, es proposa:  
  
I. Denegar la subvenció als sol·licitants de les ajudes que es detallen en el document annex de la present proposta, amb indicació del motiu de denegació, corresponents al programa Impuls al turisme responsable i la lluita contra l'intrusisme en els allotjaments turístics de la Comunitat Valenciana, detallat en l'antecedent primer d'aquesta proposta de resolució.  
  
II. Publicar la present proposta en el Diari Oficial de la Generalitat Valenciana, amb efectes de notificació, i concedir un termini de deu dies hàbils, a comptar des de l'endemà de la publicació, per a la presentació d'al·legacions i posar de manifest l'expedient a les persones interessades.  
  
València, 1 de novembre de 2023.- La presidenta de Turisme Comunitat Valenciana: Nuria Montes de Diego.